# Äyriäiset

| Äyriäiset |
| --- |
|  |
| Tieteellinen luokittelu |
| Domeeni: | Aitotumaiset Eucarya |
| Kunta: | Eläinkunta Animalia |
| Pääjakso: | Niveljalkaiset Arthropoda |
| Alajakso: | Äyriäiset **Crustacea** Brünnich, 1772 |
| Alaryhmät |
| * Katso teksti
 |
| Katso myös |
|   Äyriäiset Wikispeciesissä   Äyriäiset Commonsissa
 |
| Infobox OKVirheellinen NIMI-arvo |

**Äyriäiset** (Crustacea) ovat niveljalkaisten pääjaksoon kuuluvia, kiduksilla hengittäviä eläimiä. Kaikkiaan äyriäisiä tunnetaan maailmasta yli 67 000 lajia, Suomesta noin 380.

## Ulkonäkö ja rakenne

Useimmilla äyriäisillä on kitiinin peittämä, jaokkeista koostuva vartalo, joka on jakautunut päähän, keskiruumiiseen ja takaruumiiseen. Niillä on kaksi paria tuntosarvia, sekä suussa yksi pari yläleukoja ja kaksi paria alaleukoja. Keskiruumiissa on vaihteleva määrä raajoja, joita käytetään liikkumiseen tai tarttumiseen. Ruoansulatus on kaksiaukkoinen, ruoansulatuskanava suora ja lyhyt. Hermosto on tikapuumallinen.

Pienimmät äyriäiset painavat gramman kymmenesosan, suurimmat yli 20 kiloa.

## Elintavat ja elinympäristö

Äyriäisistä valtaosa elää meressä, mutta monet äyriäiset ovat sopeutuneet makeaan veteen. Lisäksi on myös täysin kuivalla maalla eläviä lajeja (muun muassa monet siirat). Suurin osa lajeista elää itsenäisesti, mutta muutamat ovat parasiittisia ja elävät isäntäeläimiinsä kiinnittyneinä. Merirokot elävät aikuisvaiheensa alustaan kiinnittyneenä.

Äyriäisnaaras kantaa usein muniaan mukanaan. Tyypillisesti äyriäisillä on kuoriutumisen jälkeen toukkavaihe, mutta ei aina (esimerkiksi ravut). Koska äyriäisten kitiinistä ja kalkista muodostuva kuori ei veny, on kasvavan äyriäisen aika-ajoin vaihdettava (”luotava”) se. Tämä on vaarallinen vaihe, sillä kuorettomana äyriäinen on suojaton.

Monet äyriäiset käyttävät eläinravintoa, mutta osa syö myös kasvinosia.

## Luokittelu

Äyriäisten kirjoa:Ylärivissä vasemmalta hankajalkainen, siira (pieni), siimajalkaisia, taskurapu (ylempi), katka (alempi), vesikirppu. Alarivissä kilpikidusjalkainen, valastäi (katka), sirkkaäyriäinen, rapu, kalatäi, molukkirapu (nykyluokituksessa ei äyriäinen). *Meyers Konversations-Lexikon*, 1890–1895.
* Yläluokka Allotriocarida
	+ Luokka: Kidusjalkaiset Branchiopoda
		- Alaluokka: Calmanostraca
		- Alaluokka: Diplostraca
		- Alaluokka: Sarsostraca
	+ Luokka: Airojalkaiset Remipedia
	+ Luokka: Kilpipäiset Cephalocarida
* Yläluokka: Multicrustacea
	+ Luokka: Hankajalkaiset Copepoda
	+ Luokka: Punkkiäyriäiset Tantulocarida
	+ Luokka Thecostraca (mm. siimajalkaiset)
	+ Luokka: Kuoriäyriäiset Malacostraca
* Yläluokka: Oligostraca
	+ Luokka: Ichthyostraca
	+ Alaluokka: Hiekkaryömijät Mystacocarida
	+ Luokka: Raakkuäyriäiset Ostracoda

## Ihminen ja äyriäiset

Joitakin äyriäislajeja käytetään ruoaksi. Näitä ovat muiden muassa ravut, hummerit, katkaravut, langustit ja taskuravut.

Äyriäiset voivat aiheuttaa ruoka-aineallergiaa.

## Lähteet

## Aiheesta muualla

* Äyriäiset ja nilviäiset (muun muassa simpukat, mustekalat, osterit ja etanat) – Ruokavirasto
* Joel W. Martin & George E. Davis (2001) An Updated Classification of the Recent Crustacea (Arkistoitu – Internet Archive). Natural History Museum of Los Angeles County. 132 s.